
MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

                              …./2011.(IV.12.) sz. Kt.

R E N D E L E T E

,,Az év pedagógusa,, kitüntető díj alapításáról,

adományozásának rendjéről

A helyi önkormányzatokról szóló 1990. évi LXV. törvény 1.§ (6) bekezdés a., pontja és a Magyar Köztársaság kitüntetéseiről szóló 1991. évi XXXI. törvény 7.§ (1) bekezdésében foglalt felhatalmazás alapján Martfű Város Önkormányzatának Képviselő-testülete a következő rendeletet alkotja:

1.§

Általános rendelkezések
(1) Martfű Város Képviselő-testülete ,,AZ ÉV PEDAGÓGUSA,, díjat alapít  azon pedagógusok munkásságának méltó elismerésére és megörökítésére, akik az oktatás-nevelés területén aktív tevékenységükkel kimagasló érdemeket szereztek. Adományozható azoknak a nyugállományú pedagógusoknak is, akik életútjuk alapján példaként állíthatóak a jelen és az utókor elé. 
(2) Az önkormányzat elismerését kitüntető díj (díszoklevél, pénzjutalom) testesíti meg, amely a város egész lakosságának tiszteletét és megbecsülését fejezi ki.
(3) A kitüntető díj adományozásával elhunyt személy emléke is megtisztelhető. (posztumusz kitüntetés)

(4) Elhunyt pedagógus részére adományozott kitüntető díj átvételére az örököse, illetve családjának képviselője (hozzátartozó) jogosult.

(5) ,,AZ ÉV PEDAGÓGUSA,, díjból évente 3 adományozható.

(6) A kitüntető díjjal járó pénzjutalom összege minden évben az egyéni  ,,Martfű Városért Díj,, pénzjutalom összegének 75 %-a.
(7) A díjazottakról a jegyző nyilvántartást vezet.

                                                       2. §

                         Kitüntető díj adományozásának rendje
(1) A kitüntető díj adományozását kezdeményezhetik:

       a.) a képviselő-testület tagjai és állandó bizottságai, 
       b.) a városi oktatási intézmények, tantestületek, érdekképviseleteik.
(2) A díj adományozására vonatkozó kezdeményezést minden év április 30-ig a polgármesterhez kell benyújtani.

(3) A javaslatokat Martfű Város Önkormányzata Képviselő-testületének Oktatási Művelődési, Sport, Civil és Egyházi Kapcsolatok Bizottsága véleményezi.

(4) A kezdeményezésről a képviselő-testület dönt, a díjat a polgármester adja át évente a pedagógus nap alkalmából rendezett városi ünnepségen.

3.§

Záró rendelkezések
(1) Ez a rendelet a kihirdetése napján lép hatályba.

Martfű, 2011. 04. 04.

              Dr. Kiss Edit                                                   Balogh Edit 
              polgármester                                                   jegyző

